**Անն Անդերսոն** (անգլ.՝ Anne Anderson, հուլիս 1952, Քլոնմել, Մանսթեր, Իռլանդիա), իռլանդացի նախկին դիվանագետ։ Եղել է Իռլանդիայի 17-րդ դեսպանն ԱՄՆ-ում։ Նաև եղել է Իռլանդիայի դեսպանը ՄԱԿ-ում, ԵՄ-ում, Ֆրանսիայում և Մոնակոյում` լինելով առաջին կինը, որ զբաղեցրել է այդ պաշտոնները։

Անձնական կյանք
--------------

Անդերսոնը ծնվել է Քլոնմելում, 1952 թվականի հուլիսին։ Նրա մայրը Լիմերիկից էր, իսկ հայրն աշխատել է առողջապահության հոգեբուժական համակարգում և եղել է Թիփերարիիս։ Ընտանիքը Քիլքենի է տեղափոխվել, երբ Աննը ութ տարեկան էր, իսկ երբ աղջիկը 11 տարեկան էր, տեղափոխվել են Փորթրան, Դուբլինի շրջան։ Ավարտել է Դուբլինի համալսարանական քոլեջը Արվեստի բակալավրի աստիճանով 19 աստիճանով, իսկ Քինգս Իննի համալսարանից ստացել է իրավաբանի դիպլոմ։ Ունի մեկ դուստր։ Անդերսոնը ամուսնալուծված է, նրա զուգընկերը Ֆրանկ Լուվն է, Նյու Յորքից։

Կարիերա
-------

Անդերսոնն սկսել է աշխատել Իռլանդիայի Արտաքին գործերի նախարարությունում 1972 թվականից։ 1972-1976 թվականներին եղել է Նախարարության Տնտեսական բաժնի նախ երրորդ, ապա` առաջին քարտուղարը։ Տեղափոխվել է Ժնև, որտեղ 1976-1980 թվականներին եղել է ՄԱԿ-ում Իռլանդիայի մշտական ներկայացուցչության առաջին քարտուղարը, ներառյալ` վեցամսյա նշանակումը Բելգրադում։ 1980-1983 թվականներին եղել է Արտաքին գործերի քաղաքական բաժնի առաջին քարտուղարը։

Տեղափոխվել է ԱՄՆ, որտեղ ԱՄՆ-ում Իռլանդիայի դեսպանատանը 1983-1985 թվականներին եղել է տնտեսական հարցերով կցորդ, իսկ 1985-1987 թվականներին եղել է մամուլի հարցերով կցորդ։ 1985 թվականին Վաշինգտոնում ծնվել է նրա դուստրը։

Վերադառնալով Իռլանդիա` նա 1987-1991 թվականներին եղել է Արտաքին գործերի նախարարության Անգլո-իռլանդական բաժնի հյուպատոսը, այնուհետև 1991-1995 թվականներին եղել է Կորպորատիվ ծառայությունների Գլխավոր քարտուղարի օգնականը։ Այս ընթացքում, երբ նոր էր կյանքի կոչվել Անգլո-իռլանդական համաձայնագիրը, նա աշխատել է Հյուսիսային Իռլանդիայում աշխատանքային անհավասարության դեմ պայքարի վերացման օրենսդրության վրա` օգտագործելով ԱՄՆ-ում այդ ոլորտում ձեռք բերած փորձը։

Վերադարձել է Ժնև, երբ նշանակվել է ՄԱԿ-ում Իռլանդիայի մշտական ներկայացուցիչ 1995-2001 թվականներին։ Այս ընթացքում, 1999-2000 թվականներին նշանակվել է ՄԱԿ-ի մարդու իրավունքների հանձնաժողովի նախագահ` դառնալով այդ պատվին արժանացած չորրրոդ կինը (առաջինը եղել է Էլեոնոր Ռուզվելտը)։ Նրա պաշտոնավարման ժամկետները համընկել են Իռլանդիայի նախկին նախագահ Մերի Ռոբինսոնի` որպես ՄԱԿ-ի մարդու իրավունքների գերագույն հանձնակատարի գրասենյակի ղեկավար լինելու ժամկետների հետ։ Անդերսոնը նաև եղել է ՄԱԿ-ի Առևտրի և զարգացման համաժողովի փոխնախագահը 1997 թվականին, ինչպես նաև` Առևտրի համաշխարհային կազմակերպության Առևտրի քաղաքականության վերահսկման մարմնի ղեկավարը։

2001-2005 թվականներին ապրել է Բրյուսելում` լինելով ԵՄ-ում Իռլանդիայի մշտական ներկայացուցիչը, որտեղ արժանացել է Տարվա դիվանագետ կոչմանը 2004 թվականին, երբ գլխավորում էր Իռլանդիայի թիմը ԵՄ խորհրդի նախագահության ընթացքում։

ԱՄՆ-ում Իռլանդիայի դեսպան Անն Անդերսոնը ԱՄՆ նախագահ Բարաք Օբամայի հետ, 2013 թվականի սեպտեմբերի 17
2005-2009 թվականներին Անդերսոնը եղել է Իռլանդիայի դեսպանը Ֆրանսիայում, ինչպես նաև` Մոնակայում Իռլանդիայի ներկայացուցիչը 2007-2009 թվականներին։ Փարիզից Նյու Յորք է տեղափոխվել, երբ դարձել է ՄԱԿ-ում Իռլանդիայի մշտական ներկայացուցիչը 2009-2013 թվականներին։

Եղել է ԱՄՆ\_ում Իռլանդիայի առաջին կին դեսպանը, այս պաշտոնում Իռլանդիայի կառավարության կողմից նշանակվել է 2013 թվականի հունվարի 15-ին։ Վաշինգտոն է տեղափոխվել օգոստոսին և իր հավատարմագրերն է հանձնել ԱՄՆ նախագահ Բարաք Օբամային Սպիտակ տան Օվալաձև աշխատասենյակում կայացած արարողության ժամանակ, սեպտեմբերի 17-ին։ Պաշտոնավարման տարիներին Անդերսոնն ուշադրություն է դարձրել տնտեսական հարցերի վրա և հույս է ունեցել ավելացնել փոխադարձ առևտուրը, ներդրումները և զբոսաշրջության ծավալները երկու պետությունների միջև։ Նա նաև հետաքրքրված է եղել մշակութային կապերի ամրապնդմամբ։

Անդդերսոնն ազատվել է Արտաքին գործերի նախարարությունից 2017 թվականի հունիսի 27-ին։ Որպես ԱՄՆ\_ում Իռլանդիայի դեսպան նրան փոխարինել է Դանիել Մալհալը։ ՄԱԿ-ի Գլխավոր քարտուղար Անտոնիու Գուտեռեշի հրավերով Անդերսոնը միացել է նրա Խորհրդականների խորհրդին 2018-19 թվականներին։ Ներկայումս նաև Ջորջթաունի համալսարանի դիվանագիտության դպրոցի Խորհրդականների խորհրդում է։ Հեղինակել է «Մտածելով իմ գրիչի հետ. ելույթներ դիվանագիտական կյանքից» գիրքը։

Ծանոթագրություններ
------------------

1. 1 2  Message from Ambassador Anne Anderson on Arrival Արխիվացված 2 Հոկտեմբեր 2013 Wayback Machine Embassy of Ireland in the United States, 2013-09-05. Quote: "I am deeply honoured to have become Ireland's 17th Ambassador to the United States. I take over the baton from Michael Collins, who did so much over the past six years to advance and deepen relations between our two countries."
2. 1 2 3 4 5 6 7 8 9  Anne Anderson Curriculum Vitae(չաշխատող հղում)
 Permanent Mission of Ireland to the United Nations. Retrieved: 2013-09-17.
3. 1 2 3 4 5 6 7 8 9 10  Ireland's first female ambassador to the US Anne Anderson Irish Voice, 2013-09-17.
4. 1 2 3  A first for Ireland: A female ambassador to Washington Washington Post, 2013-09-12.
5. 1 2 3  Shattering glass in DC: Anne Anderson on a life of diplomatic firsts Irish Times, 2013-10-05.
6. 1 2  Her Excellency Anne Anderson Արխիվացված 9 Սեպտեմբեր 2013 Wayback Machine The Washington Diplomat. Retrieved: 2013-09-17.
7. 1 2 3  New Permanent Representative of Ireland Presents Credentials United Nations Press Release, 2009-09-10.
8. ↑  «Michael Collins, long-serving Irish ambassador, prepares a farewell to Washington». *The Washington Post*. 2013 թ․ հունիսի 19. Վերցված է 2020 թ․ օգոստոսի 18-ին.
9. ↑  Clonmel native appointed first ever female ambassador to the United States Clonmel Online, 2013-01-17.
10. 1 2  New Irish ambassador to US presents credentials to Barack Obama Irish Independent, 2013-09-17.
11. ↑  Anne Anderson, an Irish ambassador who made a profound difference, steps down Irish Central, 2017-06-30.
12. ↑  Daniel Mulhall: Ambassador of Ireland to the United States of America An Roinn Gnóthaí Eachtracha agus Trádála, 2017-08-28.
13. ↑  «Sixth Secretary-General's Peacebuilding Fund Advisory Group». *United Nations Secretary-General* (անգլերեն). 2020 թ․ մայիսի 28. Վերցված է 2020 թ․ դեկտեմբերի 29-ին.
14. ↑  «Anne Anderson». *Ireland INC* (բրիտանական անգլերեն). Վերցված է 2020 թ․ դեկտեմբերի 29-ին.
15. ↑  «Board of Advisers». *ISD* (ամերիկյան անգլերեն). Վերցված է 2020 թ․ դեկտեմբերի 29-ին.
16. ↑  «Trailblazing Irish diplomat Anne Anderson reflects on her impactful career». *IrishCentral.com* (անգլերեն). 2020 թ․ դեկտեմբերի 3. Վերցված է 2020 թ․ դեկտեմբերի 29-ին.

Արտաքին հղումներ
----------------

* *Irish Times* profile
* *Irish Voice* profile
* Address by the National University of Ireland President at the conferring of an honorary degree on Her Excellency, Anne Anderson

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անն Անդերսոն (դիվանագետ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 4745153834754264450009 · WorldCat VIAF: 4745153834754264450009 |

 |